Pleŭrono (mitologio)

Pleŭrono (en la helena Πλευρών) estas en la helena mitologio filo de aitolia reĝo Aitolo kaj lia edzino Pronoa.

Pleŭrono kun sia frato Kalidono fondis en Aitolio urbojn, kiuj estis nomataj laŭ ili. Edzino de Pleŭrono fariĝis Ksantipa, filino de Doro. Ŝi naskis al li filon Agenoron kaj filinojn Steropon, Stratonikon kaj Laofonton. 

Pleŭrono estis en Sparto adorata kiel heroso, forpasinto, al kiu estis atribuata kapablo interveni en homan vivon, ĉar oni konsideris lin antaŭulo de Leda, edzino de sparta reĝo Tindareo.

Kategorio: Eolidoj
Kategorio:Roluloj de la helena mitologio
Kategorio:Etolia mitologio